als_Latn dik_Latn sag_Latn
Floku i thatë është një ankth i vërtetë për shumë femra në mbarë botën. Edhe meshkujt e kanë këtë problem po ashtu. Sidoqoftë, kush nuk dëshiron të ketë flok me shkëlqim, të plotë, të bukur? Shumë njerëz nuk e dinë se çfarë shkakton tharjen e flokut. Mund të vijë si pasojë e tretmanëve të bukurisë, xhelit, ngjyrës apo klorit në pishinë, transmeton gazeta Kosova Sot.
APLIKONI TRETMANIN ME AVOKADO
Avokado është një nga përbërësit që të parin mund ta përdorni për të ushqyer flokun. Posedon shumë vitamina, minerale dhe aminoacide omega 3. Kjo bën që floku juaj të ketë shkëlqim, të jetë i hidratuar dhe i shëndoshë Përbërësit: 1/2 avokado e pjekur 1 lugë vaj ulliri Udhëzimet: Shtypeni avokadon me një lugë prej druri në një enë. Për ta lehtësuar procesin, ju rekomandojmë të përdorni avokado mirë të pjekur. Shtoni vajin e ullirit dhe i përzieni mirë. Kur të keni një krem të butë, e aplikoni në flokun tuaj duke bërë masazh të butë. E lini të qëndrojë për 15 deri 20 minuta. Më pas e shpëlani flokun si zakonisht.
BALSAMIN PËR FLOKË ZËVENDËSOJENI ME VAJ KOKOSI
Vaji i kokosit është një nga ilaçet më të mira shtëpiake për trajtimin e flokut të ligë, të thatë. Ky vaj flokun e furnizon me shumë vitamina dhe minerale. Nëse floku juaj fillon të duket i tharë, mund të aplikoni vajin e kokosit një herë në javë. Nëse floku juaj është shumë i thatë, ndaloni së përdoruri balsamin komercial për disa ditë. Në vend të kësaj, përdorni vajin e kokosit. Një opsion tjetër është të aplikoni pak vaj kokosi para se të shkoni në gjumë. Më pas kokën e mbuloni me një kapelë dushi apo peshqir. E lini gjatë gjithë natës. Ditën vijuese e shpëlani flokun si zakonisht.
PËRDORNI SHAMPON NATYRAL APO ATË ME MË SË PAKU KEMIKATE
A i keni lexuar listën e përbërësve që i ka shamponi juaj? Edhe pse ndoshta e keni të vështirë të besoni, shampon komerciale zakonisht janë përplot me kemikate. Kjo mund të shkaktojë tharjen e flokut. Nuk ka lidhje nëse jeni femër apo mashkull, apo çfarë lloji të flokut keni. Është gjithmonë ide më e mirë të përcaktoheni për shampon natyral, të butë dhe me bazë bimët. Shamponet natyrale mund të kushtojnë ndoshta paksa më shtrenjtë, por ia vlejnë.
PËRDORNI TRETMANIN ME VAJ ARGANI, VAJ ULLIRI DHE VITAMINA E
Vaji i arganit njihet mirë për vetitë e tij hidratuese. Po ashtu e forcon, riparon dhe jetës suaj i fal gjallëri, falë aminoacideve omega 3, 6 dhe aminoacideve omega 9. Në të njëjtën sasi, vaji i ullirit posedon sasi të madhe me vitamina C dhe E. Këto e ushqejnë dhe shërojnë flokun në mënyrë natyrale, falë antioksiduesve që i përmbajnë. Përbërësit: 5 kapsula me vitamina E 2 lugë vaj argani 2 lugë vaj ulliri Udhëzimet: Zbrazni vitaminën E nga kapsulat në një enë të mirë. I shtoni të dy llojet e vajit dhe i përzieni mirë. Më pas, lyeni flokun dhe aplikon tretmanin. E lini të veprojë për rreth 30 minuta. Më pas e shpëlani flokun si zakonisht. Nëse flokun e keni shumë të dëmtuar, aplikojeni këtë tretman dy herë në javë. Kur të fillojnë të ringjallen flokët, mund ta aplikoni një herë në javë.
(Kosova Sot)
Xhinëve të grisura me bel të ulët me sa duket u ka ardhur fundi. Edhe pse ai...
Llaku xhelatinoz është gjë e mrekullueshme! Thonjtë duken të...
Llaku xhelatinoz është gjë e mrekullueshme! Thonjtë duken të...
Sa herë jeni në situatë kur dëshironi që të hiqni llakun nga...
Secila femër i ka këpucët e saj të preferuara, por a...
Shumë prej nesh dëshirojmë ta dimë se sa fëmijë...
Partitë politike kanë pritur momentet e fundit për t’i shlyer gjobat nga...
Agjenti i Emre Mor ka thënë se Interi duhet të ndjehet fajtor për...
Shkruan: Peter Bergen Sulmi në njërën prej rrugëve historike të...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn